יאיר שלג

יאיר שלג (נולד ב-18 בספטמבר 1964) הוא עיתונאי וסופר ישראלי, חוקר בתחום דת ומדינה והיהדות בישראל. היה במכון הישראלי לדמוקרטיה ומשמש כעמית מחקר במכון הרטמן. נולד בבת ים כיאיר זילברשלג להורים ניצולי שואה שהגיעו מרומניה. למד בישיבה התיכונית "אדר"ת" ובמדרשית נעם ולאחר מכן בישיבת ההסדר הר עציון, ושירת בחיל השריון. כשירד הפרופיל הצבאי שלו עבר לשרת בעיתון במחנה ושם נשאר עד לסוף שירותו הסדיר. הוא בעל תואר ראשון בהיסטוריה של עם ישראל מהאוניברסיטה העברית בירושלים. כעיתונאי עבד בירחון "נקודה", במוסף "הארץ" ובמקומון הירושלמי "כל העיר". בשנת 1999 מונה לחבר מערכת "הארץ", ובו הוא כותב על ענייני יהדות ובפרט על עניינים הנוגעים לציונות הדתית ולעם היהודי. בין השנים 2006–2008 היה חבר הנהלת מערכת "הארץ". בשנת 2000 פרסם ספר בשם "הדתיים החדשים", שחקר מגמות חדשות בקרב החברה הדתית בישראל. טענתו המרכזית של הספר היא כי הציבור הדתי על גווניו השונים מושפע השפעה עמוקה מן החילוניות המודרנית של כלל החברה בישראל, וההשפעה הזאת מעצבת "דתי חדש". לדבריו כל המגזרים הדתיים, ובכללם החרדים, הם מערביים יותר, מודרניים יותר, וחשים תחושת השתייכות למדינה ולחברה והזדהות רבה יותר משחשו בעבר. בשנת 2003 החל לעבוד במכון הישראלי לדמוקרטיה כחוקר בכיר בתחום דת ומדינה. בשנת 2010 פרסם ספר נוסף: "מעברי ישן ליהודי חדש: רנסאנס היהדות בחברה הישראלית". הספר מבקש להתחקות אחר ההתחדשות היהודית בחברה הישראלית, למפות את מגוון ההיבטים של תופעת זו ולתאר את התפתחותה השיטתית וההדרגתית. הספר מצביע על שני נתיבים מרכזיים ברנסאנס היהדות: האחד אינטלקטואלי באופיו ומתאפיין בזיקה אל היהדות כתרבות, ואילו השני רוחני יותר בהשוואה אליו, ומתבטא בחיפוש אחר חוויה אותנטית ורליגיוזיות. מאז שנת 2012 כותב במוסף שבת של העיתון "מקור ראשון". מאז ספטמבר 2020 הוא עובד כעמית מחקר במכון שלום הרטמן. מתגורר בירושלים, היה נשוי לעיתונאית במבי שלג (עורכת "ארץ אחרת") עד פטירתה ב-2016, ואב לשלושה ילדים. באוקטובר 2018 נישא לאסתי, בתו של הרב עדין שטיינזלץ.[דרוש מקור] רוח מדבר: סיפורו של יהושע כהן, משרד הביטחון – ההוצאה לאור, 1998 הדתיים החדשים: מבט עכשווי על החברה הדתית בישראל, כתר, 2000 השפעת העלייה מצפון אמריקה על החיים האורתודוקסיים בישראל, הוועד היהודי-אמריקני ומרכז ארגוב, 2000 מעברי ישן ליהודי חדש: רנסאנס היהדות בחברה הישראלית, הספרייה לדמוקרטיה, המכון הישראלי לדמוקרטיה, 2010 (עורך) ממשגיח הכשרות לנהג הקטר? הציונות הדתית והחברה הישראלית, המכון הישראלי לדמוקרטיה, 2019 החרד"לים: היסטוריה, אידאולוגיה, נוכחות, המכון הישראלי לדמוקרטיה, 2020. החוט המשולש – קיצור תולדות הציונות הדתית, כנרת, זמורה, דביר, 2024. יאיר שלג, המכון הישראלי לדמוקרטיה מאמרי יאיר שלג, באתר "הארץ" רויטל שנור, כמו שלג דאשתקד, באתר ערוץ 7, 2 בפברואר 2005 צור ארליך, בעצם יש כאן שני רנסאנסים, ריאיון לרגל הופעת הספר "מעברי ישן ליהודי חדש", הופיע במקור ראשון ב-22 באוקטובר 2010. חגי דגן, "מעברי ישן ליהודי חדש: רנסנס היהדות בחברה הישראלית" מאת יאיר שלג, שלא לשם שמים, באתר הארץ, 2 בפברואר 2011 אריק גלסנר, על "מעברי ישן ליהודי חדש", של יאיר שלג, הוצאת "המכון הישראלי לדמוקרטיה", פורסם ב"מעריב" בדצמבר 2010 אורי הייטנר, "פשוט יהודי", בעקבות ספרו של יאיר שלג "מעברי ישן ליהודי חדש" חן ארצי סרור, של מי המנדט על הדת, באתר "ידיעות אחרונות", 13 ביוני 2019 שני ליטמן, העיתונאי יאיר שלג בטוח: הציונות הדתית היא לא הבעיה של ישראל, אלא הפתרון, באתר הארץ, 12 בספטמבר 2024 יאיר שלג (1964-), דף שער בספרייה הלאומית ממאמריו לבחור מחדש – על דשדוש המפלגות הדתיות בישראל, דעות 25, שבט תשס"ו, באתר נאמני תורה ועבודה הפיצול בציונות הדתית – עבר, הווה, עתיד, דעות 46, אדר תש"ע, באתר נאמני תורה ועבודה פסח קודם לשבועות – יחסי גורל-ייעוד בזהות היהודית, מקור ראשון, מוסף "שבת", 17 במאי 2012 ישו – אדם שהפך לאגדה, או אגדה שלבשה דמות אדם?, באתר הידען, 27 באוקטובר 2002 אלי ביתאן, הציונות הדתית נוטרת למיינסטרים הישראלי גם אחרי שהפכה לאליטה, באתר הארץ, 27 באוגוסט 2024